CELEX: 22017D0019
Language: sk
Date: 2015-07-10 00:00:00
Title: Rozhodnutie Spoločného výboru EHP č. 179/2015 z 10. júla 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2017/19]

12.1.2017   
               
               
                  SK
               
               
                  Úradný vestník Európskej únie
               
               
                  L 8/7
               
            ROZHODNUTIE SPOLOČNÉHO VÝBORU EHP
      č. 179/2015
      z 10. júla 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/19]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Delegovaná smernica Komisie (EÚ) 2015/573 z 30. januára 2015, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v polyvinylchloridových snímačoch diagnostických zdravotníckych pomôcok in vitro, (1) sa má začleniť do Dohody o EHP.
               
            
                  (2)
               
               
                  Delegovaná smernica Komisie (EÚ) 2015/574 z 30. januára 2015, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie ortuti v systémoch intravaskulárneho ultrazvukového zobrazenia, (2) sa má začleniť do Dohody o EHP.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V bode 12q (smernica Európskeho parlamentu a Rady 2011/65/EÚ) kapitoly XV prílohy II k Dohode o EHP sa dopĺňajú tieto zarážky:
      
                  „—
               
               
                  
                     32015 L 0573: delegovaná smernica Komisie (EÚ) 2015/573 z 30. januára 2015 (Ú. v. EÚ L 94, 10.4.2015, s. 4).
               
            
                  —
               
               
                  
                     32015 L 0574: delegovaná smernica Komisie (EÚ) 2015/574 z 30. januára 2015 (Ú. v. EÚ L 94, 10.4.2015, s. 6).“
               
            Článok 2
      Znenie delegovaných smerníc (EÚ) 2015/543 a (EÚ) 2015/574 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 11. júla 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 10. júla 2015
         
            
               Za Spoločný výbor EHP
            
            
               predseda
            
            Atle LEIKVOLL
         
      
      
         (1)  Ú. v. EÚ L 94, 10.4.2015, s. 4.
      
         (2)  Ú. v. EÚ L 94, 10.4.2015, s. 6.
      
         (*1)  Ústavné požiadavky neboli oznámené.